Uutisissa: Turvapaikka siirtolaisille kaikkialta maailmasta.
Heistä 35 000 on kulkenut tijuanalaisen seurakunnan kautta.
Miten kaikki alkoi Jumalan antamasta unelmasta?
Lisäksi: Rukouspäivä vainottujen kristittyjen puolesta.
Millaisia vaaroja kristityt kohtaavat erityisesti Iranissa?
Ja: Lähetystyöntekijät vaarantavat henkensä -
toimittaessaan apua tarvitseville Ukrainassa.
KRISTILLISEN MAAILMAN UUTISET
Tervetuloa uutisten pariin, olen Wendy Griffith.
George Thomas on kuvausmatkalla.
Jumalan antama unelma -
sai Gustavo Bandan perustamaan seurakunnan Meksikon Tijuanaan.
Hän ja vaimo eivät kuvitelleetkaan, että siitä tulisi turvapaikka -
kymmenille tuhansille USA:han pyrkiville siirtolaisille.
George Thomas raportoi.
Kymmenen kilometriä Tijuanasta aivan USA:n ja Meksikon rajalla -
sijaitsee yksi kaupungin köyhimmistä asuinalueista.
Alue on kaupungin laidalla.
Kaikki eivät tiedä siitä. Kaikki eivät halua tulla tänne.
On helppo nähdä, miksi. Täällä ei ole päällystettyjä teitä.
Rinne on roskien peitossa.
Viemäriverkostoa ei ole, ja rikollisuus rehottaa.
Muuttaessamme täällä oli vain lehmiä, hevosia, kanoja ja köyhiä ihmisiä.
Vuonna 2011 Gustavo Banda ja vaimo Zaida Guillén -
muuttivat Cañón de Alacrániin, Skorpionikanjoniin, -
kuultuaan Herralta unessa.
Jumala kehotti muuttamaan tänne, vaikka täällä ei ollut mitään.
Yhteisön musertavat tarpeet koskettivat opettajapariskuntaa.
Valtaosa asukkaita oli köyhiä kotitarveviljelijöitä.
Jumala sanoi unessa, että pitää rakentaa kirkko.
Ahkeroimme kahdeksan kuukautta yötä päivää.
Tiesimme Jumalan tekevän jotain erityistä, -
mutta kukaan ei aavistanut tällaista.
Templo Embajadores de Jesús, Jeesuksen lähettiläiden temppeli -
nousi sinä vuonna Skorpionikanjonin sydämeen.
Banda piti sunnuntaijumalanpalveluksia -
ja kulki arkisin ovelta ovelle -
palvellen fyysisiä ja hengellisiä tarpeita.
Osoitimme heille Jeesuksen rakkautta. Jumala käski meidät köyhien pariin.
Painopiste muuttui voimakkaasti vuonna 2016, -
kun tuhannet haitilaiset pakenivat köyhyyttä ja luonnonkatastrofeja -
ja kulkivat vaarallisen 11 000 km:n matkan USA:n―Meksikon rajalle.
Monet päätyivät kirkolle.
San Ysidron rajanylityspaikalle on alle puolen tunnin matka.
Tijuanaan saapui muutaman kuukauden aikana 22 000 haitilaista.
Kirkosta tuli turvapaikka.
En tiennyt enkä ikinä kuvitellutkaan, että kirkossa olisi niin paljon ihmisiä.
Sen jälkeen siirtolaisia on tullut kaikkialta maailmasta.
Ensin heitä tuli Haitista, Afrikasta, Pakistanista ja Lähi-idästä.
Nyt he ovat pääosin El Salvadorista, Guatemalasta, Ecuadorista, -
Nicaraguasta, Kolumbiasta ja Meksikosta.
Arvioimme, että kirkkomme kautta on kulkenut noin 35 000 ihmistä.
Kun CBN News vieraili kirkossa, siellä asui 1 200 henkeä.
Tarjoamme heille kolme ateriaa päivässä. Yritämme auttaa kaikessa.
Iltaisin kirkosta tulee iso makuusali. Kaikki asettavat patjansa lattialle.
Aina ei mahdu edes kävelemään.
Redin Castillo Hondurasista on ollut täällä neljä kuukautta.
Hän kertoo, että jengit tappoivat hänen isänsä ja uhkasivat häntäkin.
Kiitos Jumalalle, olen turvassa. En enää saa uhkauksia.
Jaqueline Ortiz, 24, Guatemalasta on täällä kahden tyttärensä kanssa.
Olen kiitollinen Jumalalle. En tiedä, missä olisin ilman tätä kirkkoa.
Täällä saamme ruokaa ja katon päämme päälle.
Kaikki kiitos Jumalalle ja auttajille.
Valtaosa viettää täällä keskimäärin kuusi kuukautta -
ennen pyrkimistä rajan yli laillisesti. Kirkon vapaaehtoiset -
pitävät koulua, järjestävät tietokoneopetusta -
ja opettavat muita Amerikassa hyödyllisiä taitoja.
Alueen seurakunnat ja kansalaisjärjestöt -
auttavat ruoka- ja tavarahankinnoissa.
Kun siirtolaiset tulevat tänne, heille tärkeintä on tietää, että on toivoa.
Vaikka heiltä jäivät perheet taakse, meistä on tullut heidän perheensä.
Sunnuntaisin patjat viedään eloisan jumalanpalveluksen tieltä pois.
Tiedän, etteivät he ole täällä kauaa.
Tehtäväni on kertoa heille Jeesuksesta, kastaa heitä -
ja lähettää heidät Yhdysvaltoihin Jeesukseen uskovina.
Pastori Gustavo perusti seurakunnan vuonna 2011 aavistamatta, -
että se majoittaisi tuhansia siirtolaisia ympäri maailmaa.
Nyt, kymmenen vuotta myöhemmin paikalle on kohoamassa rakennus -
siirtolaisten majoitustiloiksi.
Gustavo halusi joskus lähetystyöhön Haitiin. Ei enää.
Aloitin jopa kieliopinnot. Mutta kun halusin Haitiin, Haiti tuli luokseni.
Sen jälkeen tänne alkoi tulla ihmisiä muistakin maista.
En ole laskenut, mutta vuosien aikana olemme kastaneet heistä monia.
Ja vielä useammat antavat elämänsä Jeesukselle. Se on kutsuni nyt.
George Thomas, CBN News, Skorpionikanjoni, Tijuana, Meksiko.
Kiitos, George. Seuraavaksi: rukousta vainottujen kristittyjen puolesta.
Miksi Iranin kristityt ovat vaarassa ja miten sinä voit auttaa heitä?
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta. Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Miljoonat ihmiset rukoilivat vainottujen kristittyjen puolesta 6. marraskuuta.
Se on kansainvälinen rukouspäivä vainotun seurakunnan puolesta.
Marttyyrien ääni -radio-ohjelman juontaja Todd Nettleton sanoo, -
että Iranin kristityt tarvitsevat kipeästi rukousta, -
koska heillä on tärkeä rooli hallinnon vastaisissa protesteissa.
Iranin kristityt käyttävät protesteja tilaisuutena kertoa Jeesuksesta.
On erikoista, että mielenosoittajien joukossa on kristittyjä.
Kuten tiedämme, nämä ihmiset vastustavat omaa hallintoaan, -
joka on islamistinen. Maata johtavat mullahit.
Vastustaessaan hallintoa he vastustavat samalla islamia.
Kristityt tarttuvat tilaisuuteen kertoa, että jos joku ei pidä islamista, -
on olemassa toinenkin vaihtoehto, Jeesus Kristus.
Lisäksi olen kuullut aivan äskettäin, -
että kristityt hoitavat mielenosoituksissa loukkaantuneita.
Jos loukkaantunut menee sairaalaan, häneltä kysytään, -
loukkaantuiko hän mielenosoituksissa. Jos näin on, hänet pidätetään.
Kristityt hoitavat sairaalan ulkopuolella mielenosoittajia, -
jotka eivät halua tulla pidätetyiksi siksi, että loukkaantuivat protestissa.
He ovat siis löytäneet käytännöllisen ja konkreettisen tavan -
vastata iranilaisten tarpeisiin, tavoittaa heidän sydämiään -
ja edistää evankeliumia. - Melkoinen todistus aikana, -
jolloin Iranin tilanne on hyvin epävakaa.
Tänä vuonna Marttyyrien ääni tuo esiin Nigerian kristittyjä.
He tarvitsevat kipeästi apua ja rukousta.
Boko Haramin sieppauksista ja vainoista ei enää juuri puhuta, -
mutta tiedän, että kristittyjen vainot jatkuvat. Miten paha tilanne on?
Se on paha. Surullisinta on, -
että hyökkäyksistä kirkkoihin ja sieppauksista Pohjois-Nigeriassa -
on tullut niin tavallisia, etteivät ne edes ylitä uutiskynnystä, -
mutta veljemme ja sisaremme siellä kärsivät ja ovat vaarassa.
Silti he todistavat Kristuksesta rohkeasti samoin kuin iranilaiset, -
vaikka tietävät, että se on vaarallista.
Tämän vuoksi nostamme Nigerian esiin kansainvälisenä rukouspäivänä.
Myöhemmin näytämme pätkän videosta, joka kertoo "Rebeccasta".
Mitkä muut maat aiheuttavat sinulle eniten unettomia öitä?
Kiina on ollut paljon uutisissa viime päivinä, -
kun Xi Jinping valittiin kolmannelle presidenttikaudelleen.
Tiedämme, mitä Kiinan kristityille ja jopa virallisille seurakunnille -
on tapahtunut hänen kahden ensimmäisen kautensa aikana.
Jos ajatellaan, että hän on virassa vielä vähintään viisi vuotta, -
se on huono asia uskonnonvapaudelle sekä veljillemme ja sisarillemme.
Nostan vielä esiin yhden maan, jota harva muistaa. Se on Eritrea.
Mietin Eritrean uskovia usein. Kävin heidän luonaan vuosia sitten.
Yli sata kristittyä on vankilassa Eritreassa.
Se on maa, jota moni ei ehkä osaa edes sijoittaa kartalle.
Noita kristittyjä ei ole edes tuomittu eikä heitä syytetä mistään rikoksesta.
Heidät vain pidätetään, ja he joutuvat vankilaan usein maanalaisiin selleihin -
tai metallisiin laivakontteihin. Olosuhteet vankiloissa ovat hirveät.
Toivoisin, että heidän puolestaan rukoiltaisiin tänä rukouspäivänä.
Heistä ei juuri kuulla puhuttavan. Huomio kiinnittyy Iranin, Nigerian, -
Pakistanin ja Kiinan kaltaisiin maihin. Intiassakin on pahoja ongelmia.
Kyllä. Pääministeri Modin hallitus on tehnyt kristityistä avointa riistaa.
Pastorien ja seurakuntien kimppuun hyökkäävät tietävät, -
etteivät todennäköisesti saa rikoksestaan mitään rangaistusta.
Usein tapahtuu itse asiassa niin, että tullessaan paikalle -
poliisi pidättää pastorin, koska tämä on ongelman juurisyy.
Hänhän käännyttää ihmisiä, mikä on vastoin lakia.
Poliisi siis pidättää pastorin, ei häntä hakanneita ihmisiä.
Tämä on todellisuutta Intian uskoville. - Kerro vielä, mitä pitäisi rukoilla.
Rukoilkaa rohkaisua veljillemme ja sisarillemme -
ja Jumalan valtakunnan etenemistä heidän maissaan.
Ja kuten Jeesus sanoi, muistetaan rukoilla vainoojienkin puolesta, -
jotta he tulisivat tuntemaan Kristuksen ja kohtaisivat Hänet konkreettisesti.
On aina ilo jutella kanssasi. Mistä radio-ohjelmanne voi kuunnella?
Ohjelmaa voi kuunnella radiosta tai osoitteesta vomradio.net.
Se löytyy myös pääsivustoltamme persecution.com.
Kiitos, Todd Nettleton Marttyyrien äänestä.
Siunatkoon Jumala työtänne! - Kiitos paljon, Gary.
Kiitos, Gary. Koko Global Lane -ohjelman voi katsoa nettisivuiltamme.
Seuraavaksi: Venäjän hyökkäykset Ukrainassa voimistuvat, -
ja rohkeat lähetystyöntekijät auttavat uhreja henkensä kaupalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä." Haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti. - Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti. Koska totuudella on väliä.
Arkisin viideltä CBN-uutiskanavalla.
"Herra on minun Paimeneni." Se on hieno kuvaus Jeesuksesta.
Gordon Robertsonin uusi audio-opetus "The Lord is my Shepherd".
Jumalan Karitsasta, joka ottaa pois maailman synnin, -
tulee Paimen koko ihmiskunnalle kaikkina aikoina.
Jeesus sanoo: "Lampaani tuntevat ääneni ja seuraavat."
Hän johtaa meidät oikeaan.
Opetus saatavana nyt.
Tervetuloa takaisin. Venäjän ohjukset moukaroivat Ukrainan infrastruktuuria -
kuten vesi- ja voimalaitoksia. Eräs lähetystyöntekijäryhmä -
auttaa ukrainalaisia pysymään lämpiminä kylmän talven lähestyessä.
Jatkuvat sähkökatkot piinaavat Kiovaa ensi kertaa sodan alun jälkeen.
Suurimmassa voimalaitoksessa tehdään töitä yötä päivää -
vikojen korjaamiseksi. Uusien iskujen vaara on koko ajan olemassa.
Kohteiden joukossa ei ollut ainuttakaan sotilaskohdetta.
Vihollinen haluaa, ettei kansalla ole vettä, valoa eikä lämpöä.
Se haluaa, että kansa jäätyy kuoliaaksi kylmän talven aikana.
Sähköjärjestelmää saa kuvata vain tietyistä paikoista, -
koska kaikki sähköön liittyvä on iskujen kohteena Kiovassa.
Ukrainalaiset kokoavat nyt ryhmiä, jotka voivat korjata viat nopeasti.
Tilanne on melko vaikea.
Jopa 30―40 prosenttia sähköverkosta on vaurioitunut jollain tavalla.
Sähköverkko on toimintakykyinen, -
ja korjaamme vaurioituneita osia yhdessä hätäpalveluiden kanssa.
Olen varma, että kun jatkuvat hyökkäykset saadaan loppumaan, -
meiltä menee kaksi―kolme kuukautta päästä tilanteeseen, -
jossa kuluttajien sähkönkulutusta ei säädellä millään tavalla.
Kiovalaiset ovat tähän asti kestäneet toistuvat sähkökatkot urheasti.
He saavat voimaa kuullessaan omien joukkojensa etenemisestä.
Kiova kestää. Ukraina ei kaadu.
Me pidämme yhtä presidentinkansliasta -
kunnan virkamiehiin ja tavallisiin ihmisiin.
Jotkut ovat taistelukentällä, toiset kotirintamassa.
Me uskomme itseemme. Emme voi vetäytyä mihinkään.
Emme voi lähteä täältä, sillä puolustamme omaa maatamme.
Lähempänä rintamaa monissa itäosan vapautetuissa kylissä -
tämä talvi tulee olemaan todella vaikea ilman nykyajan mukavuuksia.
Kaikki normaalit asiat, joiden avulla he selviävät talvesta, on tuhottu.
Monille tästä talvesta selviäminen tulee olemaan erittäin vaikeaa.
Amerikkalaiset lähetystyöntekijät auttavat pakettiautoilla, -
joilla jaetaan apua etulinjan lähelle.
Saimme pähkähullun idean ostaa pari pakettiautoa ja käyttää niitä.
Meillä on nyt seitsemän pakettiautoa ja 40 kuljettajaa. Tämä on hienoa.
Avun toimittaminen sotatoimialueelle on todella riskialtista, -
mutta vapaaehtoisten mielestä heidän kutsunsa on vaaraa suurempi.
Kukaan ei saa tästä palkkaa, vaan olemme vapaaehtoisia.
Moni meistä tankkaa ja maksaa hotellihuoneet omalla rahallaan.
Vaikka tämä voi maksaa henkemme, se on meistä asia, joka kuuluu tehdä.
Uskomme, että Jumala johdatti meidät tähän työhön, -
ja Hän on luvannut varjella meidät.
Ukrainasta CBN Newsille raportoi Chuck Holton.
Kiitos. Venäjän hyökkäys on saanut aikaan humanitaarisen kriisin.
Mission Eurasia auttaa tarvitsevia Ukrainassa ja sen naapurimaissa.
Järjestö pyytää maailman kristittyjä auttamaan sodan uhreja enemmän.
Se järjestää Nashvillessä Ukraina- keskustelun 10―11. marraskuuta.
Sergei Rakhuba kertoo, miksi maailman johtajia kutsutaan mukaan.
Jotta maailma voisi vastata tähän kriisiin strategisesti ja taktisesti, -
sen täytyy mielestämme tietää, miksi sota on käynnissä.
Näissä keskusteluissa käymme läpi noita aiheita.
Analysoimme sitä, miksi Venäjän tavallaan täytyi hyökätä Ukrainaan.
Miksi tällainen valtava, älytön hyökkäys naapurimaata kohtaan, -
joka tuottaa Ukrainan kansalle todella paljon tuhoa ja kärsimystä?
Puhumme myös sodan seurauksista. Humanitaarinen kriisi on valtava.
Ihmiset ovat katastrofin partaalla, ja perusasioista on suuri pula.
He tarvitsevat yösijoja, ruokaa ja lääketieteellistä hoitoa.
Yritämme kertoa tästä ja saada kristittyjen yhteisön liikkeelle -
jatkamaan ukrainalaisten tukemista. He todella tarvitsevat sitä.
Puhumme myös uskonnonvapaudesta.
Venäjän armeija ja ns. miehityshallinnot -
ovat painostaneet kovasti kaikkia protestanttisia uskovia.
Kun Venäjän armeija on vallannut jonkin uuden alueen, -
se haluaa heti ensi töikseen tuhota seurakunnat, -
pidättää pastorit ja karkottaa heidät alueelta.
Seurakunnista puheenollen, mikä on seurakunnan rooli tässä kriisissä?
Se on konferenssin toinen tärkeä puheenaihe.
Puhumme juuri siitä, mikä on seurakunnan rooli kriisin keskellä.
Seurakunta loistaa tuhon keskellä kuin vuoren huipulla oleva kirkas valo.
Kaikkien eri kirkkokuntien tärkeimmät johtajat kertovat, -
miten seurakunnalla menee ja miten se tarjoaa ukrainalaisille -
niin hengellistä, henkistä kuin humanitaaristakin apua.
Haastamme kansainvälistä seurakuntaa -
jatkamaan rukoustukea ja humanitaarista apua -
sekä ukrainalaisten veljiemme ja sisariemme tukemista.
He ovat kärsineet todella paljon tämän sodan vuoksi.
Tekevätkö seurakunnat tarpeeksi? Mitä muuta ne voisivat tehdä?
Ukrainan seurakunnat tekevät luultavasti enemmän kuin pystyvät.
Minusta uskovat kautta maailman voisivat tehdä paljon enemmänkin.
Huomaamme, että Ukrainan seurakuntien resurssit hupenevat -
eikä apua ole enää niin paljon saatavilla.
Haluamme pyytää uskovia kautta maailman antamaan lisää tukea -
Ukrainan seurakunnille, jotka tarvitsevat sitä todella kipeästi.
Ne auttavat kyllä vuorostaan kärsiviä ihmisiä lähialueillaan.
Nashvillen Ukraina-keskustelut striimataan suorana 10.―11.11.
Nettisivuiltamme näet, mistä niitä voi katsoa.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien yleisimmin muistiin painettu katkelma.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi thaimaalaisella isoäidillä oli vaikeuksia lapsenlapsensa kanssa.
Kaikki muuttui, kun tyttö katsoi seurakunnassa Superkirjaa.
Dau muutti veljensä kanssa isoisänsä ja isoäitinsä luo äidin hylättyä heidät.
Pian Dau huomasi, ettei pitänyt järjestelystä. Isoäiti Pino kertoo: -
Dau ei kuunnellut minua, vaan väitti aina vastaan.
En tiennyt, mitä tehdä. Tunsin oloni lannistuneeksi.
Kun isoäiti pyysi minua auttamaan kotitöissä, -
lupasin aina tehdä hommat, mutta en koskaan tehnyt.
Isovanhemmat rukoilivat lasten puolesta ja veivät heidät kirkkoon.
Pyhäkoulussa lapset katsoivat Superkirjan jakson, joka kertoi Jobista.
Näin, että Jobille tapahtui pahoja asioita. Hänellä oli paiseita, -
hänen lapsensa kuolivat ja vaimo kehotti häntä kieltämään Jumalan.
Job oli kuitenkin kärsivällinen. Hän polvistui ja kiitti Jumalaa.
Päästyään kotiin Dau rukoili huoneessaan uskoontulorukouksen.
Tunsin Jeesuksen sanovan, että minun piti uskoa Häneen ja seurata Häntä.
Isoäiti hämmästyi siitä, miten suuri muutos tytössä tapahtui.
Hän sanoi: "Isoäiti, tästä lähtien tottelen sinua.
Autan astioiden ja pyykin pesussa. Teen kaiken, mitä pyydät."
Sitten isoäiti Pino pyysi apua toisessakin asiassa.
En osaa lukea kovin hyvin. Hän auttaa nyt minua lukemaan Raamattua.
Dau on kuin eri ihminen. Olen iloinen, että hän uskoo Jeesukseen.
Pian Dau kutsui ystävänsä Inkin pyhäkouluun.
Katsottuaan tulisesta pätsistä kertovan jakson myös Ink tuli uskoon.
Olen iloinen, että sain kertoa Jumalan rakkaudesta. Pidämme Superkirjasta!
Jeesuksen voima pienten ihmisten elämässä on mahtavaa.
Kiitos seurasta, nähdään ensi viikolla. Siunausta meiltä kaikilta!
Suomennos: Anni Lähteenmäki ja Marianne Tenetz